«Грозный Иван и мемориал» зэпеуэм щытокIуэ
Орёл къалэм щызэхэтащ Iэпщэрыбанэ зэзауэ спорт лIэужьыгъуэмкIэ дунейпсо зэхьэзэхуэ. «Грозный Иван и Мемориал» зыфIаща а зэпеуэм щызэпэщIэтащ Урысейм, Чехием, Румынием, Къэзахъстаным, Узбекистаным щыщ спортсмен лъэщ 12.
Зэхьэзэхуэм и зэIущIэ нэхъыщхьэу щытащ Къэбэрдей-Балъкъэрым щыщ, Iэпщэрыбанэ зэзауэхэмкIэ дуней псом щэнейрэ и чемпион хъуа Беслъэней Нурмухьэмэдрэ Дунейпсо кубокыр зыIэщIэлъ, Къэзахъстаным щэнейрэ и чемпион Бекбатшаев НурсулътIанрэ я зэпэщIэтыныгъэр.
Раундищым къриубыдэу ди лъэпкъэгъум шэч къызытумыхьэн текIуэныгъэр къыфIихьащ и хьэрхуэрэгъум икIи чемпион бгырыпхыр зыIэригъэхьащ.
ЖЫЛАСЭ Замир.
